24. februar 2020

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:   
1. I 2012 fremlagde Naalakkersuisut ”Status for opfølgning af anbefalinger i ”redegørelse på det psykiatriske område, 2010” og forslag til plan for det videre arbejde i 2013-2017”.**

**I afsnit 3.10 (Anbefalinger om, at oplysning til befolkningen om psykisk sygdom styrkes) står der følgende:**

**”Departementet for Sundhed har udarbejdet ”Strategi og forslag til plan for information og kommunikation om psykiske lidelser i Grønland”. Kan Naalakkersuisut oplyse om, hvorvidt og eventuelt hvornår denne strategi er publiceret?**

**2. Såfremt svaret er nej, hvad er da årsagen til, at strategien ikke er igangsat?**

**3. Kan Naalakkersuisut oplyse andet af betydning vedrørende ovennævnte strategi?**

(Medlem af Inatsisartut Nivi Olsen, Demokraterne)

**Begrundelse**  
Fysiske sygdomme er som regel nemme at få øje på. Det er de psykiske ikke altid. For mange er psykiske lidelser tabu, og flere ved ikke, hvordan de skal gribe det an, når de møder en person med en psykisk lidelse.

Naalakkersuisuts udmelding om en strategi, der skal øge befolkningens viden til psykiske lidelser, er ikke bare interessant men også nødvendig. Da denne udmelding kom i 2012, og det ikke har været muligt at finde den, stiller jeg ovenstående spørgsmål.

Jeg ønsker at mine spørgsmål bliver besvaret inden for 10 arbejdsdage.